**ข้อแนะนำสำหรับผู้มาติดต่อด้วยตนเอง**

1. กรอกแบบการขอใช้บริการข้อมูลข่าวสารยื่นต่อเจ้าหน้าที่

2. กรณีการขอสำเนาข้อมูลข่าวสาร ของราชการมีค่าธรรมเนียมหรือค่าใช้จ่าย ให้ชำระค่าบริการดังกล่าวกับเจ้าหน้าที่จะให้คำแนะนำแก่ท่าน

🟔🟔🟔🟔🟔🟔🟔🟔🟔🟔

**ศูนย์บริการข้อมูลข่าวสาร**

**องค์การบริหารส่วนตำบลคันธุลี**

**จัดตั้งศูนย์บริการข้อมูลข่าวสาร**

**มีหลายช่องทาง**

1. ติดต่อโดยตรง ณ ที่ทำการองค์การบริหารส่วนตำบลคันธุลี

2. การเผยแพร่ประชาสัมพันธ์ข้อมูลข่าวสารของทางราชการและประชาชนสามารถแสดงความคิดเห็นผ่านเว็บไซต์ **www.khanthuli.go.th** แผ่นพับ จดหมายข่าว วารสาร ฯลฯ

3. โทรศัพท์/โทรสาร สอบถามข้อมูลข่าวสาร 077-381967 , 077-381968

4. ติดต่อทางไปรษณีย์ ณ ที่ทำการองค์การบริหารส่วนตำบลคันธุลี ตำบลคันธุลี อำเภอท่าชนะ จังหวัดสุราษฎร์ธานี 84170

[](https://www.google.co.th/imgres?imgurl=http%3A%2F%2Fwww.koratcolla.com%2Fwp-content%2Fuploads%2F2017%2F03%2Fchildren3.jpg&imgrefurl=http%3A%2F%2Fwww.koratcolla.com%2F%25E0%25B8%2581%25E0%25B8%25B2%25E0%25B8%25A3%25E0%25B8%25AD%25E0%25B9%2588%25E0%25B8%25B2%25E0%25B8%2599%25E0%25B8%25AB%25E0%25B8%2599%25E0%25B8%25B1%25E0%25B8%2587%25E0%25B8%25AA%25E0%25B8%25B7%25E0%25B8%25AD-%25E0%25B8%2582%25E0%25B8%25AD%25E0%25B8%2587%25E0%25B8%2584%25E0%25B8%2599%25E0%25B9%2584%25E0%25B8%2597%25E0%25B8%25A2%2F&docid=V9IQ4b6IDZ_1JM&tbnid=RJCceSLG4B8bMM%3A&vet=10ahUKEwjTs4uUxd_bAhXSfn0KHdQTBekQMwhiKCAwIA..i&w=842&h=595&bih=743&biw=1113&q=%E0%B8%A3%E0%B8%B9%E0%B8%9B%E0%B8%A0%E0%B8%B2%E0%B8%9E%E0%B8%97%E0%B8%B5%E0%B9%88%E0%B8%AD%E0%B9%88%E0%B8%B2%E0%B8%99%E0%B8%AB%E0%B8%99%E0%B8%B1%E0%B8%87%E0%B8%AA%E0%B8%B7%E0%B8%AD&ved=0ahUKEwjTs4uUxd_bAhXSfn0KHdQTBekQMwhiKCAwIA&iact=mrc&uact=8)



พระราชบัญญัติข้อมูลข่าวสาร

ของราชการ

**พระราชบัญญัติข้อมูลข่าวสารของราชการ**

**พ.ศ. 2540**

พระราชบัญญัติข้อมูลข่าวสารของราชการ พ.ศ. 2540 เป็นกฎหมายที่รองรับ “สิทธิได้รู้” ของประชาชน โดยได้กำหนดสิทธิในการรับรู้ข้อมูลข่าวสารของราชการและกำหนดหน้าที่ของหน่วยงานของรัฐและเจ้าหน้าที่ของรัฐให้ต้องปฏิบัติตามกฎหมาย เพื่อรองรับและคุ้มครองสิทธิของประชาชนไปพร้อมกัน พระราชบัญญัติฉบับนี้มีแนวคิดหลักการ เพื่อ

1. ให้ประชาชนมีโอกาสรับรู้ข่าวสารเกี่ยวกับการดำเนินการต่างๆ ของรัฐ โดยกำหนดข้อยกเว้นให้ชัดเจน เพื่อให้ประชาชนใช้สิทธิรับรู้ข้อมูลข่าวสาร เพื่อการมีส่วนร่วมในการกำหนดนโยบายและตรวจสอบการใช้อำนาจรัฐให้เป็นไปอย่างโปร่งใส อันเป็นหลักการพื้นฐานที่สำคัญยิ่งต่อการพัฒนาสังคม ประชาธิปไตย

2. รับรองสิทธิของประชาชนในการเข้าถึงข้อมูลข่าวสารของราชการ ที่อยู่ในครอบครองของหน่วยงานของรัฐ ได้แก่ สิทธิในการขอคำปรึกษา สิทธิในการตรวจสอบดูข้อมูล สิทธิในการขอข้อมูลข่าวสารอื่นใดของราชการ

สิทธิในการขอสำเนา หรือสำเนาที่มีการรับรองสิทธิในการได้รู้ถึงข้อมูลส่วนบุคคล

สิทธิในการดำเนินการแทนผู้เยาว์ สิทธิในการร้องเรียน และสิทธิในการอุทธรณ์

3. ข้อมูลข่าวสารของราชการเกือบทั้งหมด หรือส่วนใหญ่สามารถเปิดเผยได้ ภายใต้หลักการที่ว่า “เปิดเผยเป็นหลัก ปกปิดเป็นข้อยกเว้น” โดยข้อยกเว้นจะมีได้เฉพาะกรณีที่มีกฎหมายกำหนดว่าไม่ต้องเปิดเผยเท่านั้น

**สิทธิของประชาชนตามกฎหมาย**

**ข้อมูลข่าวสารของทางราชการ**

🞠สิทธิในการขอคำปรึกษาเกี่ยวกับการปฏิบัติตาม พ.ร.บ.ข้อมูลข่าวสารของราชการ พ.ศ.2540

🞠สิทธิเข้าตรวจดูข้อมูลข่าวสารของราชการ บุคคลไม่ว่าจะมีส่วนได้ส่วนเสีย เกี่ยวข้องหรือไม่ก็ตาม ย่อมมีสิทธิเข้าตรวจดู ขอสำเนาหรือสำเนาที่มีคำรับรองถูกต้องของข้อมูลข่าวสารของราชการ ตามมาตรา 9 ได้

🞠สิทธิขอข้อมูลข่าวสารอื่นใดของราชการ นอกจากข้อมูลข่าวสารที่ลงพิมพ์ในราชกิจจานุเบกษา หรือที่จัดไว้ให้ประชาชนเข้าตรวจดูได้แล้ว

🞠สิทธิที่จะได้รู้ถึงข้อมูลข่าวสารส่วนบุคคลที่เกี่ยวกับตน สิทธิในการขอให้แก้ไขเปลี่ยนแปลงข้อมูลข่าวสารสาวนบุคคลที่ไม่ถูกต้องตามที่เป็นจริง รวมทั้งมีสิทธิอุทธรณ์ในกรณีที่เจ้าหน้าที่ของรัฐมีคำสั่งไม่ยินยอมแก้ไข เปลี่ยนแปลง หรือลบข้อมูลข่าวสารนี้

🞠สิทธิในการดำเนินการแทนผู้เยาว์ คนไร้ความสามรถ คนเสมือนไร้ความสามารถ หรือเจ้าของข้อมูลที่ถึงแก่กรรม

🞠สิทธิในการร้องเรียน เมื่อเห็นว่าหน่วยงานของรัฐไม่จัดพิมพ์ข้อมูลที่กำหนดไว้ ให้ประชาชนตรวจดู ไม่ปฏิบัติตามพระราชบัญญัตินี้ หรือปฏิบัติหน้าที่ล่าช้า หรือเห็นว่าตนไม่ได้รับความสะดวกโดยไม่มีเหตุอันสมควร

🞠สิทธิในการอุทธรณ์ เมื่อเห็นว่าเจ้าหน้าที่ของรัฐมีคำสั่งมิให้เปิดเผยข้อมูล ข่าวสาร หรือไม่แก้ไข เปลี่ยนแปลง หรือลบข้อมูล ข่าวสาร ตามที่มีคำขอ

🙨🙨🙨🙨🙨🙨🙨🙨🙨🙨🙨🙨